৮৮তম জন্মবার্ষিকীতে বিমানের নাম রাখা হল রতন টাটার নামেই!

ওয়েব ডেস্ক : রবিবার টাটা গ্রুপের প্রাক্তন চেয়ারম্যান রতন টাটার (Ratan Tata) ৮৮তম জন্মদিন। এই দিনে বিশেষ পদক্ষেপ নেওয়া হল এয়ার ইন্ডিয়ার (AIR India) তরফে। এবার বিমানের নাম রাখা হল রতন টাটার নামে। জানা গিয়েছে, ডিজিসিএ (DGCA) থেকে অনুমোদন পাওয়ার পরেই এই নাম রাখা হয়েছে।

গত শনিবার সকালে সিয়াটলে বোয়িং-এর কারখানা থেকে এয়ার ইন্ডিয়ার নতুন বিমানটি দিল্লির উদ্দেশ্যে যাত্রা শুরু করেছে। ইন্ডিয়া এক্সপ্রেসের (India Express) সেই বিমানের কল সাইন-এ VT-RNT খোদাই করা অক্ষর এয়ার ইন্ডিয়া এক্সপ্রেসের । মূলত, আন্তর্জাতিক টেলিযোগাযোগ ইউনিয়ন ভারতের কল সাইন প্লেটের ‘ভিটি’ বরাদ্দ করেছে। সেখানে ‘আরএনটি’ হল রতন নাভাল টাটার শর্ট ফর্ম।

আরও খবর : কাশ্মীরে বৃহত্তর আন্দোলনের ছক? সংরক্ষণ বিতর্কে গৃহবন্দি মেহবুবা-সহ একাধিক শীর্ষ নেতা

জানা যাচ্ছে, নতুন এই বিমানে রয়েছে ১৮০ টি আসন। এই বিমানে রয়েছে ফ্লাইট ক্যাপ্টেন এবং ফ্লাইং অফিসারের জায়গা। এটি আইসল্যান্ড এবং কুয়েতের উপর দিয়ে উড়ে এসে সেটি সোমবার দিল্লির ইন্দিরা গান্ধী আন্তর্জাতিক বিমানবন্দরে পৌঁছনোর কথা।

এর আগে জেআরডি টাটার জন্যও বিশেষ উদ্যোগ নেওয়া হয়েছিল। তখন ভিটি-জেআরডি নামে রেজিস্ট্রেশন প্লেট রাখার উদ্যোগ নেওয়া হয়েছিল। ওই বিমানের নাম ছিল ‘দ্য পাইওনিয়ার এয়ারক্রাফ্ট’। ওই বিমানটি এখনও রয়েছে এয়ার ইন্ডিয়া এক্সপ্রেসের কাছেই।

দেখুন অন্য খবর: